sv en ka en ka en en ka en ka ka it en en en ka en ru en th ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka en ka ka en sv fr de de ka ka ka ka ka fr fr fr fr fr ka nb en it en nl ka ka ka ka ka ka es es es en ka en en hu hi en th ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka
საქართველო, ქუთაისი, 4600. მგალობლიშვილის 6
მეორე სართული, საოფისე ფართი #2
იოანე ჩხიკვაძე - წარმატების ისტორია
როგორ შეგროვდა ორ დღეში ფული
ფემიციდის შესახებ - ქალთა მხარდაჭერის ცენტრებში
სენაკის სამუშაო ჯგუფი პრობლემის მოსაგვარებლად მუშაობს
სოფია თოლორდავას სტიმული ახალი წარმატებებისთვის
სოფია ვერ მალავს მიღებული შედეგით მოგვრილ სიხარულსა და სიამაყეს. ეს ადვოკატირების კამპანიის შედეგია შემდეგ საკითხზე: ავტობუსის გაჩერების მოწყობა „პანდუსით“ (ამას ხაზს უსვამს ყოველ ჯერზე, როცა სამოქალაქო ინიციატივაზე იწყებს ლაპარაკს).
მოვიდნენ ზუგდიდის მერიიდან, შეისწავლეს ადგილი, ჩაიწერეს მონაცემები. მათი თქმით, კონსტრუქცია 2022 წლის პირველ კვარტალში დაიდგმება. გამოდის, რომ ძალიან მალე, რადგან წლის ბოლოს ასეთი რამ იშვიათად ხდება. ქალთა საინიციატივო ჯგუფმა კი ეს შეძლო!
სოფია თოლორდავას არ უნდა ამ წარმატების მიწერა თავის თავზე. ის ამბობს, რომ მთელი თემია ჩართული  – ქალებმა დაიწყეს, და როცა დაინახეს, საქმე დაიძრა, კაცებიც აყვნენ, ახალგაზრდებიც...
კონფერენცია: თანამშრომლობა ადვოკატირებისთვის ზუგდიდის მუნიციპალიტეტში
სამშაბათი, 21 დეკემბერი 2021
გაიმართა ფონდი „სოხუმის“ ონლაინ კონფერენცია  „ადგილობრივი თანამშრომლობა თემის საჭიროებების ადვოკატირებისთვის ზუგდიდის მუნიციპალიტეტში - ქალთა სამშვიდობო კოალიციის წევრების, დევნილი და კონფლიქტით დაზარალებული ქალების და გოგონების მონაწილეობით“.
კონფერენციას ესწრებოდნენ სამოქალაქო სექტორის, მუნიციპალიტეტის,  საერთაშორისო ორგანიზაციების,   საკანონმდებლო და ცენტრალური ხელისუფლების  წარმომადგენლები.
შეხვედრაზე შეფასდა მოქალაქეთა საჭიროებების საპასუხოდ ადგილობრივი თანამშრომლობის კუთხით არსებული წარმატებული პრაქტიკა და გამოწვევები. მუნიციპალიტეტის პასუხისმგებელმა პირებმა გააჟღერეს ოფიციალური პოზიცია ქალთა საინიციატივო ჯგუფების მიერ ინიცირებული ადვოკატირების საკითხებზე. მათ აღნიშნეს, რომ მოქალაქეთა მონაწილეობით დაწყებული დიალოგი ადგილობრივი ხელისუფლების მეტი ანგარიშვალდებულების და პასუხისმგებლობის საწინდარია.
ახალგაზრდული სივრცე - ადვოკატირების კამპანიის შედეგი
ოთხშაბათი, 15 დეკემბერი 2021
ეს ფონდი „სოხუმის“ ადვოკატირების კამპანიის შედეგია!
აფხაზეთის მე-12 სკოლაში (ზუგდიდი) დაფუძნდა ახალგაზრდული სივრცე  და უკვე მასპინძლობს არაფორმალური შეხვედრებს.
15 დეკემბერს ახალგაზრდა აქტივისტებმა ჩაატარეს შეხვედრა მოზარდებთან თემაზე: ძალადობა - ბულინგი. მონაწილეები აქტიურად ჩაერთნენ დისკუსიაში, იმსჯელეს და გააკეთეს თემატური პლაკატები.
გამოიკვეთა სამომავლო შეხვედრების თემები, დაიგეგმა აქტივობები, მათ შორის ახალგაზრდული სივრცის მატერიალურ-ტექნიკური აღჭურვის კუთხით რესურსების მოძიებაზე.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
ოთხშაბათი, 15 დეკემბერი 2021
ინგირის თემში (ზუგდიდის მუნიციპალიტეტი) ყოფილი მეურნეობის ბინებში 500 დევნილი და ადგილობრივი ოჯახია - მათ შორის შშმ პირები, მრავალშვილიანი ქალები, ხანდაზმულები. მათ ფეხით უწევთ გადაადგილება და ტვირთის ზიდვა ცენტრალური ტრასიდან დასახლებამდე, დაახლოებით 500 მეტრი. ამიტომ ტრანსპორტის მარშრუტის შეცვლას ითხოვენ.
ადვოკატირების კამპანიის ფარგლებში მომზადდა პეტიცია, შეგროვდა 290 ხელმოწერა, გაიმართა შეხვედრების ციკლი მუნიციპალური ტრანსპორტის ხელმძღვანელთან, ვიცე მერთან. მომზადდა აუდიოპოდკასტი ბენეფიციარების მონაწილეობით https://soundcloud.com/changetoempower/o4upeicij6rt
უფლებამოსილი პირების განმარტებით, საკითხი მომდევნო წლის ბიუჯეტში იქნება  გათვალისწინებული. ადვოკატირების ჯგუფი განაგრძობს საქმიანობას.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
სამშაბათი, 14 დეკემბერი 2021
ასოციაცია „მერკურის“ წარმომადგენლები შეხვდნენ ზუგდიდის მუნიციპალიტეტის მერს  და ვიცე მერს. საუბარი იყო ადგილობრივი ბიუჯეტის სახსრებიდან ოჯახში ძალადობის მსხვერპლებისთვის განკუთვნილი სერვისების დაფინანსების შესაძლებლობასა და მოდელზე.
ზუგდიდის მერის განმარტებით, შესაბამის სამსახურებთან კონსულტაციების შემდეგ  მოხდება სერვისის დეტალებზე შეთანხმება. განხილული იყო რამდენიმე საინტერესო რეკომენდაცია, რომელზე დიალოგიც გაგრძელდება.
შეხვედრა გაიმართა ოჯახში ძალადობის მსხვერპლთა საჭიროებების ადვოკატირების  მიზნით - ქალთა სამშვიდობო კოალიციის ადვოკატირების კამპანიის ფარგლებში.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
სამშაბათი, 07 დეკემბერი 2021
ეს პოსტერები პატარებმა და მშობლებმა ერთობლივად დაამზადეს და თავიანთი გულწრფელი გზავნილებით უთხრეს უარი ძალადობის ყოველგვარ გამოვლინებას.
ასე შეუერთდნენ ინგირის (ზუგდიდის მუნიციპალიტეტი) საბავშვო ბაღი „წითელქუდას“ აღსაზრდელები, მშობლები და პედაგოგები საერთაშორისო კამპანიას „16 აქტიური დღე ქალთა მიმართ ძალადობის წინააღმდეგ“.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
ადვოკატირების საგანი - საბავშვო ბაღი
ხუთშაბათი, 25 ნოემბერი 2021
სოფელ ინგირში (ზუგდიდის მუნიციპალიტეტი) აფხაზეთიდან იძულებით გადაადგილებულ პირთა კომპაქტურ ჩასახლებაში არის საბავშვო ბაღი „წითელქუდა“, სადაც დადიან დევნილი და ადგილობრივი ბავშვები.
ბაღი 1997 წლიდან ფუნქციონირებს, არის ნაქირავებ არასტანდარტულ ორსართულიან შენობაში და ვერ აკმაყოფილებს დევნილი და კონფლიქტით დაზარალებული ოჯახების საჭიროებას სკოლამდელი სერვისის მიღების კუთხით.
ადვოკატირების ჯგუფმა შეაგროვა ხელმოწერები და მერიაში შეიტანა წერილი თხოვნით, მოხდეს 150 ოჯახის აღსაზრდელთა დაკმაყოფილება სათანადო ინფრასტრუქტურით. ჯგუფის წევრები დაესწრნენ ბიუჯეტის განხილვას და მერიისგან მიიღეს უკუკავშირი მათ მიერ დაყენებულ საკითხზე.
პარალელურად ადვოკატირების ჯგუფს შექმნილი აქვს არაფორმალური სივრცე, სადაც ბაღის პედაგოგები, ფსიქოლოგები ხვდებიან მშობლებს და იმართება საინტერესო დისკუსიები სააღმზრდელო პროცესთან მიმართებით.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
ასოციაცია „მერკური“ - ადვოკატირების კამპანიაში
ორშაბათი, 22 ნოემბერი 2021
ფონდი „სოხუმის“ ადვოკატირების კამპანიაში აქტიურად არის ჩართული ქალთა სამშვიდობო კოალიციის წევრი - ასოციაცია „მერკური“ (ზუგდიდი). ორგანიზაცია ოჯახში ძალადობის მსხვერპლთა დახმარების მრავალწლიანი გამოცდილების გამოყენებით, მუნიციპალიტეტის ბიუჯეტში ოჯახში ძალადობით დაზარალებულებისთვის სერვისების მიწოდების საკითხის გაუმჯობესებას უწევს ადვოკატირებას.
ზუგდიდის მუნიციპალიტეტმა ერთ-ერთმა პირველმა დანერგა ძალადობის მსხვერპლთა დახმარების პროგრამები. 2022 წლის ბიუჯეტის განხილვის პროცესში ამ საკითხზეც მოხდა კვალიფიციურ არასამთავრობო სექტორთან დიალოგი. ადვოკატირების ჯგუფის წევრები აგრძელებენ საფინანსო, იურიდიულ სამსახურთან კონსულტაციებს.
შესაბამისი მხარდაჭერის შემთხვევაში ზუგდიდის მუნიციპალიტეტი დანერგავს კიდევ ერთ ინოვაციას - აუთსორსინგის მეთოდის გამოყენება დაზარალებულებისთვის კვალიფიციური სერვისის მისაწოდებლად.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
დევნილი და ადგილობრივი თემის საჭიროების ადვოკატირება
ოთხშაბათი, 17 ნოემბერი 2021
ფონდი „სოხუმის“ ადვოკატირების კამპანიის ფარგლებში ორგანიზაციის აქტივისტები ზუგდიდში, ბარამიას 7-ში განსახლებულ დევნილთა და ადგილობრივი თემის საჭიროების მოგვარებას ცდილობენ: მუნიციპალური ტრანსპორტით მოსარგებლე მოქალაქეები არ არიან უზრუნველყოფილი მგზავრების მოსაცდელით, რაც დისკომფორტს უქმნის, პირველ რიგში, ქალებს (რომელთა მხრებზეა ოჯახზე ზრუნვის პოლიტიკა - ოჯახისთვის საჭირო საყიდლებზე, აფთიაქში წასვლა, ბავშვების სკოლაში ტარება და ა.შ.), მოსწავლეებს, შშმ პირებს, ხანდაზმულებს.
გაიმართა შეხვედრა მერთან, დეპუტატის ბიუროს წარმომადგენელთან, ინფრასტრუქტურულ სამსახურში.  შეგროვდა ხელმოწერები და მერიაში შეტანილ იქნა შესაბამისი წერილი.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
ზუგდიდი: ადვოკატირების კამპანიის დასაწყისი
ორშაბათი, 15 ნოემბერი 2021
ადვოკატირების კამპანიის ფარგლებში მნიშვნელოვანია გრძელვადიან პერსპექტივაზე გათვლილი საქმიანობა,   მიმართული დევნილი და კონფლიქტით დაზარალებული ახალგაზრდების მხარდაჭერისკენ:  აფხაზეთის მე-12 საჯარო სკოლის (ზუგდიდში) ადმინისტრაციასთან, პედკოლექტივთან, აღსაზრდელებთან თანამშრომლობით გაჩნდა მზაობა, სკოლის ბაზაზე მოეწყოს ახალგაზრდული სივრცე, რათა მოზარდებმა  არაფორმალურ გარემოში ჩაატარონ საინტერესო შეხვედრები, დისკუსიები, იფიქრონ სამეწარმეო უნარების განვითარებაზე.
პროექტის ფარგლებში ფონდი „სოხუმის“ აქტივისტის, მარიამ ნარმანიას ხელმძღვანელობით ჩატარდა  შეხვედრები თემებზე: „ეკოლოგია და კლიმატის ცვლილებები“, „ქალთა უფლებები“. ახალგაზრდები აქტიურად ჩაერთნენ და  სხვადასხვა საკითხებთან მიმართებით საინტერესო დისკუსიებიც გაიმართა.
პროექტი ხორციელდება ორგანიზაცია „ქალები ქალებისათვის“
(Kvinna till Kvinna) მხარდაჭერით (შვედეთი)
გვერდი 1 სულ 5
Brot für die Welt Canada European Union Kvinna till Kvinna UNW USAID ამბროლაური ბაღდათი გენდერი დემოკრატიული ღირებულებების დამკვიდრება ვანი ზუგდიდი თერჯოლა ლანჩხუთი მრგვალი მაგიდა ოზურგეთი სენაკი ტრენინგი ტყიბული ფორუმთეატრი ქალთა მიმართ ძალადობა ქალი, მშვიდობა და უსაფრთხოება ქობულეთი ქუთაისი შეხვედრა ჩოხატაური ცაგერი წალენჯიხა წყალტუბო ხონი
ქალი, მშვიდობა და უსაფრთხოება